Lolland-Falsters Stifts-Tidende, 1843-07-29
Det kgl. danske Cancellie har under 13de d. M. hævet det paa Justitsraad Neckelmanns Skrift Om inqvisitorisk Forhørs Anvendelighed i Sager, som angaae Undragelse fra paabudne Afgifter lagte (Aalb. Av.) foreløbige Beslag. Den 12te d. M. om Eftermiddagen Kl. 5, samledes udenfor Overlærer Sagens Huus i Bergen, hvor Digteren Oehlenschläger da befandt sig til Middag, en temmelig anseelig Mængde Embedsmænd, Studenter og Candidater, samt andre Beundrere af Oehlenschlägers Muse, i det Hele henved 150 Mennesker, for, ved et Længe leve! og Afsyngelsen af en Sang, at hilse og hædre den (Aalb. Av.) navnkundige Skjald. Saavel det sidste Mandags, som ogsaa Tirsdags Nummeret af Fædrelandet er af Justitsraad Reiersen lagte under Beslag, som, hvad det forste angaaer, er stadfæstet af Cancelliet. Rødby. Den 26de Juli om Eftermiddagen Kl. 1 1/2 ankom Hs. Majestæt Kongen til Rødby. Ved Baroniet Sønderkarles Grændse i Nærheden, af Sæddingegaard, hvor en smagfuld Æreport var opført, blev Hs. Maj. modtaget af Herredsfogden, og Baroniets Forvalter samt en stor Forsamling af Omegnens Beboere, som under vedholdende Jubel yttrede deres store Glæde over Hs. Maj. Nærværelse. Allerhøistsamme blev derfra til Rødby ledsaget af en Deel ridende Bønder. Ved Jndkjørselen til Byen, hvor en smuk Æreport var opført, blev Hs. Maj. modtaget af Borgerrepræsentanterne, og efterat han var aftraadt i Cancelliraad Byfoged Jbsens Gaard, modtog han strax Cour af de tilstedeværende Embedsmænd og Sogneforstanderskaberne. fra Fuglse Herred, med hvilke Hs. Maj. i længere Tid underholdt sig, og derpaa gav Audients til forskjellige Personer. J Kirken blev Hs. Maj. modtaget med en Tale af Sognepræsten og en Psalme blev afsungen, hvorpaa han begav sig til Torvet, hvor Brand- og Politikorpserne vare opstillede, som bleve mynstrede, og med hvilke Hs. Maj. behagede at tilkjendegive sin særdeles Tilfredshed. Paa Raadstuen eftersaae Hs. Maj. Byens Regnskaber, Arresterne m.v., tog derpaa Byens nye opførte Fattighuus i Øiesyn, og besøgte Skolerne, hvor Børnene bleve examinerede i forskjellige Gjenstande, som besvaredes til allerhøieste Tilfredshed. Ligesom Byens Jndvaanere paa mange Maader, og især ved at smykke deres Huse med Grønt og Blomster, havde søgt at gjøre denne Dag saa festlig som muligt, saaledes blev Hs. Maj., overalt hvor han viste sig, modtaget af den store Folkemasse, som var strømmet hertil, med gjentagne Jubelraab. Hs. Maj. behagede for sin Afreise Kl. 5 at tilkjendegive Communalbestyrelsen sin allerhøieste Tilfredshed med Byens offentlige Jndretninger og sit Ophold her, samt at skjænke Byen Kronnings-Medaillen for at opbevares til Minde derom. Nykjøbing den 29de Juli 1843. Det vil sikkert erfares med almindelig Glæde og Tilfredshed, at Hs. Majestæt Kongen, forinden sin Afreise herfra Stiftet, har behaget at udnævne Kammerherre Stiftamtmand v. Jessen og Hr. Greve Reventlow til Christianssæde til Storkors af Dannebrogen, ligesom og Hr. Kammerraad Amtsforvalter Parelius i Nykjøbing til Ridder af Dannebrogen. - Vi skulle ved denne Leilighed ikke undlade at bemærke, at Hs. Maj., forinden han forlod Nykjøbing, behagede at skjænke Byen Kronnings medaillen, som et Beviis paa og til Minde om den allerhøieste Tilfredshed, hvormed Hs. Majestæt havde opholdt sig her.